Former Coach Dav Whatmore Rules Out Sri Lanka's Chances of Springing a Surprise Against India
​ భారత్‌పై శ్రీలంక గెలవడమా..? నో ఛాన్స్
వరుస సిరీస్ విజయాలతో జోరుమీదున్న భారత్‌ జట్టుని వారి సొంతగడ్డపై శ్రీలంక ఓడిస్తే అది అద్భుతమేనని శ్రీలంక మాజీ కోచ్ డేవ్ వాట్మోర్
TNN | Updated:
Nov 8, 2017, 07:48PM IST
వరుస సిరీస్ విజయాలతో జోరుమీదున్న భారత్&zwnj; జట్టుని వారి సొంతగడ్డపై శ్రీలంక ఓడిస్తే అది అద్భుతమేనని శ్రీలంక మాజీ కోచ్ డేవ్ వాట్మోర్ అభిప్రాయపడ్డాడు. భారత్&zwnj;తో మూడు టెస్టులు, మూడు వన్డేలు, మూడు టీ20ల సిరీస్&zwnj; ఆడేందుకు బుధవారం శ్రీలంక జట్టు కోల్&zwnj;కతాకి చేరుకుంది. నవంబరు 16న ఈడెన్ గార్డెన్స్&zwnj; వేదికగా తొలి టెస్టు మ్యాచ్&zwnj;తో సుదీర్ఘ సిరీస్ ఆరంభంకానున్న నేపథ్యంలో సిరీస్ తీరుపై ఈ మాజీ కోచ్ తన అభిప్రాయాన్ని పంచుకున్నాడు.
&lsquo;శ్రీలంక జట్టుకి ఇదో కఠినమైన పర్యటన. సొంతగడ్డపైనే శ్రీలంక జట్టు భారత్&zwnj;ని ఓడించలేకపోయింది. ఇక.. వారి స్వదేశంలో టీమిండియాని ఓడించడమా..? ఆలోచనే కష్టంగా ఉంది. కోహ్లి సేన ప్రస్తుతం అన్ని రంగాల్లోనూ పటిష్టంగా ఉంది. టాప్ ఆర్డర్&zwnj;లో చాలా మంది మంచి నైపుణ్యమున్న బ్యాట్స్&zwnj;మెన్స్ ఉన్నారు. బౌలింగ్ పరంగా కూడా స్పిన్నర్లు, పేసర్లు తమ హవా కొనసాగిస్తున్నారు. అన్నింటికంటే ముఖ్యంగా ఓటమిని అంగీకరించని వ్యక్తి కెప్టెన్&zwnj;గా ఉండటం భారత్&zwnj;కి అదనపు బలం&rsquo; అని
డేవ్ వాట్మోర్ వెల్లడించాడు.